ZAPISNIK 
36. sjednice Vijeća Mjesnog odbora Trnovčica,
održane 20. svibnja 2024.
u prostorijama mjesne samouprave Trnovčica, Trnovčica 2a
s početkom u 18,00 sati


NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora Trnovčica.

	Bez rasprave,  jednoglasno (7 „za“)  Vijeće prihvaća tekst Zapisnika 35. sjednice, održane 29. travnja 2024., bez izmjena.

Predsjednik daje na glasovanje dnevni red koji je upućen uz poziv za 36. sjednicu Vijeća Mjesnog odbora Trnovčica, dopunjenu s jednom točkom dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini – donošenje zaključka;
2. Prijedlog lokacija za postavljanje prometnih zrcala – donošenje zaključka;
3. [bookmark: _Hlk167263930]Prijedlog za obnovu i zamjena dotrajalih klupa u Parku poginulih dragovoljaca Domovinskog rata iz Trnovčice – donošenje zaključka;
4. Pitanja, prijedlozi i odgovori.

Ad 1.	Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini

		Predsjednik usmeno informira članove Vijeća o predmetu rasprave i odlučivanja.
		U raspravi sudjeluju svi nazočni članovi Vijeća.
		Vijeće jednoglasno (7 „za“) donosi

ZAKLJUČAK 
O utvrđivanju prijedloga prioriteta Vijeća Mjesnog odbora Trnovčica za Plan komunalnih aktivnosti Gradske četvrti Gornja Dubrava u 2025. 

Prilaže se tablica prioriteta za Plan komunalnih aktivnosti te je ista sastavni dio zapisnika.                

Ad 2.	Prijedlog lokacija za postavljanje prometnih zrcala

Predsjednik uvodno obrazlaže temu navodeći kako je zbog poboljšanja razine sigurnosti odvijanja prometa na području Mjesnog odbora Trnovčica, potrebno postaviti prometna zrcala na pojedinim lokacijama, kako bi se povećala preglednost odvijanja prometa sudionicima u prometu. Naime, nadalje se navodi kako su primjerice prometna zrcala na križanjima ulica Dominika Andrijaševića i Trnovčica (navedene ulice se križaju na dva mjesta), postojala prije izvođenja rekonstrukcije gornjeg sloja asfalta u ulici Trnovčica i nakon što je navedena rekonstrukcija izvršena navedena prometna zrcala na dva križanja ulice Dominika Andrijaševića i ulice Trnovčica nisu vraćena na mjesta s kojih su uklonjena prije rekonstrukcije ulice Trnovčica. Osim što je potrebno vratiti dva prethodno navedena prometna zrcala na poziciju gdje su stajala prije rekonstrukcije ulice Tnovčica, potrebno je postaviti prometna zrcala i na nekim drugim pozicijama na području Mjesnog odbora Trnovčica.
Svi članovi Vijeća sudjeluju u raspravi predlažući pozicije na kojima bi se mogla postaviti prometna zrcala koja bi poboljšala preglednost, a samim time i sigurnost odvijanja prometa na području Mjesnog odbora Trnovčica.
Vijeće jednoglasno donosi

ZAKLJUČAK

1. Vijeće Mjesnog odbora Trnovčica predlaže:
·  ponovno postavljanje prometnih zrcala na križanjima ulice Dominika Andrijaševića s ulicom Trnovčica (dva križanja),
·  postavljanje prometnih zrcala na križanjima ulice Josipa Stadlera s ulicama Anđela Nuića i Ivana Zovka.
2. [bookmark: _Hlk147060641]Navedeno u točki 1. ovoga Zaključka predlaže se radi sigurnosti svih sudionika u prometu, bolje preglednosti i sprečavanja eventualnih prometnih nezgoda.


[bookmark: _Hlk83997983][bookmark: _Hlk167264516]Ad 3.	Prijedlog za obnovu i zamjenu dotrajalih klupa u Parku poginulih dragovoljaca Domovinskog rata iz Trnovčice

Predsjednik uvodno obrazlaže temu navodeći kako je od strane građana, odnosno vijećnika Mjesnog odbora Trnovčica, posebice vijećnika Roberta Šiška upozoren na loše stanje klupa u Parku poginulih dragovoljaca Domovinskog rata iz Trnovčice, jer je na većini klupa oštećen zaštitni lak ili je na nekim klupama došlo do znatnihih oštećenja drvenih površina za sjedenje te je stoga potrebno zatražiti da nadležna podružnica Zagrebačkog holdinga izvrši obnovu i zamjenu dotrajalih klupa u navedenom parku kao središnjoj zelenoj površini naselja Trnovčica koju koristi veliki broj stanovnika.
Svi članovi Vijeća sudjeluju u raspravi i potvrđuju potrebu obnove i zamjene prethodno navedenih klupa.
Vijeće jednoglasno  (7 „za“) donosi

ZAKLJUČAK

1. Vijeće Mjesnog odbora Trnovčica predlaže obnovu i zamjenu dotrajalih klupa u Parku poginulih dragovoljaca Domovinskog rata iz Trnovčice.

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, na daljnje postupanje.


Ad. 4. Pitanja, prijedlozi i obavijesti

Od strane građana Vijeće Mjesnog odbora Trnovčica je obaviješteno kako je nakon zamjene starih ploča s nazivima ulica na području Mjesnog odbora Trnovčica, ploča s nazivom Parka poginulih dragovoljaca Domovinskog rata iz Trnovčice, od strane nepoznatih počinitelja odbačena u potok Trnavu te se stoga to u ovom zapisniku konstatira i moli odgovor na pitanje na koji način se zbrinjavaju prijašnje, stare ploče koje se skidaju i zamjenjuju s novim pločama s nazivima ulica. Naime, stara, zamijenjena ploča s nazivom parka je završila u potoku upravo u vremenu kada su se postavljale nove ploče s nazivima ulica na području Mjesnog odbora Trnovčica. Vijeće Mjesnog odbora Trnovčica moli da se o tome izvijeste nadležne službe kako se takve, slične stvari ne bi ponavljale u budućnosti. Posebice ovo ističemo kako se ne bi navedeni događaj mogao shvatiti kao izraz nepoštivanja žrtve poginulih dragovoljaca Trnovčice koji su u Domovinskom ratu dali svoje živote za nezavisnost i slobodu Republike Hrvatske, a čiji roditelji, djeca i ostali članovi obitelji, prijatelji, suborci i poznanici i danas žive u Trnovčici te ovakav čin duboko vrijeđa njihove osjećaje i uspomenu na žrtvu poginulih dragovoljaca. Vijeće Mjesnog odbora stoga osuđuje ovaj čin odbacivanja ploče s nazivom prethodno navedenog parka u potok Trnavu i upozorava na to da se prilikom zamjene ploča s nazivima ulica u budućnosti vodi računa o pravilnoj pohrani skinutih ploča.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.
Završeno u 18,40 sati.


KLASA: 024-08/24-003/1036
URBROJ: 251-13-11-5/009-24-2
Zagreb, 20. svibnja 2024.
[bookmark: _GoBack]
Zapisnik sastavio: Ante Maretić
Zapisnik tehnički i administrativno obradila: Sandra Šukunda, stručni referent

3

